‏בטפטוף קל אפל בינות להשקת מוצרים חדשים, שמועות על שדרוגים ומערכות הפעלה חדשות אפל משחררת פרסומת חדשה למכשיר האייפון. כשהנושא הוא מוזיקה.
כשכולם מתמקדים בהייפ סביב מכשיר הטבלט החדש של אפל, ענקית החומרה מקופרטינו לא שוכחת לקדם את הסמארטפון שלה שבזכותו ככל הנראה האייפד לא היה מגיע לעולם בתצורתו הנוכחית שזוכה בינתיים להצלחה מוקדמת. בשבוע האחרון אפל שיחררה פרסומת למכשיר האייפון וכעת היא משחררת פרסומת נוספת שמתמקדת בנושא המוזיקה ומציגה כיצד ניתן עם האייפון לזהות שירים, לקבל מידע על הלהקה ולהזמין כרטיסים למופע תוך פחות מדקה.
בסרטון הפרסומת שנקרא בשם "Concert", הדוברת משתמשת בתוכנת Shazam כדי לזהות שיר שמתנגן ברקע ומוצא חן בעיניה. אחרי הזיהוי שאזאם מפנה אותה לחנות המוזיקה של אפל לאפשרות להוריד את האלבום/שירים של הלהקה דרך תוכנת איטיונס המובנית במכשיר (ועובדת רק עם חשבון אמריקאי). לאחר מכן היא מקבלת מידע בהודעת דחיפה על מופע שמקיימת אותה הלהקה באזור שלה ומאפשר לה לצפות במידע בהרחבה ואף לרכוש כרטיסים. הכל דרך האייפון.
בסרטוני הפרסומת האחרונים אפל מתמקדת יותר ויותר בהצגת האייפון בתור מכשיר שימושי מאוד שמחבר את המשתמש לעולם התוכן של הרשת דרך המכשיר הנייד ומכל מקום. אם בסרטונים האחרונים אפל התמקדה במולטי טאסקינג המוגבל של המכשיר בסרטון הזה היא דווקא מעדיפה להתמקד בתכנים עצמם ובשירותי ה- Push שעד כה לא הוצגו ממש בפרסומות של המכשירים. דווקא לאור הדיבורים על הרחבת יכולות המולטי טאסקינג של האייפון בגרסה 4.0 שאפל עתידה להציג לראשונה ביום חמישי הקרוב הפרסומת מקבל רובד מעניין יותר.
מישהו מוכן להסביר לי איך למרות שיש לי שאזאם (גם הגרסה החינמית והפרו) לא מופיע לי סמל ההורדה באייטונז?
אני יודע.. בגלל זה הורדתי את זה מהחנות האמריקאית שם יש לי חשבון.